Publication: Magyar Közlöny
Issue: MK-2009-94 (Year: 2009, Number: 94)
Era: 2004-2010
Section: 1. melléklet a 27/2009. (VII. 8.) OKM rendelethez
Paragraph Index: 1190

a) Az iskolai szintĦ adaptáció A helyi adaptáció elsĘ szintje a báb- és drámajátékra épülĘ fejlesztĘ program intézményi befogadása, illetve hozzáillesztése az iskola pedagógiai programjához és helyi tantervéhez annak érdekében, hogy a megvalósítása következetesen részét képezze az iskolai munkának. Ennek során:  célszerĦ megvizsgálni a pedagógiai programot abból a szempontból, hogy mely pontokon kapcsolhatók hozzá a jelen kerettanterv céljai, illetve a kimenetként elvárt eredmények;  érdemes elemezni a feltárt kapcsolódási pontokat és a helyi tantervet abból a szempontból, hogy milyen tanórai és tanórán kívüli lehetĘségeket kínálnak a báb- és drámajátékon alapuló fejlesztĘ program számára, és ennek alapján az intézményi dokumentumokban is rögzíteni az ilyen típusú kompetenciafejlesztés lehetséges iskolai kereteit;  fontos áttekinteni, hogy milyen technikai (helyiségek, audiovizuális eszközök stb.) és személyi feltételek (a munkára felkészült pedagógusok) állnak az iskolán belül a fejlesztĘ program rendelkezésére;  fontos felmérni, hogy milyen kifejezett vagy látens fejlesztési elvárásokat támaszt a programmal szemben a tanulók életkori, érdeklĘdésbeli, nyelvi, szociális és kulturális összetétele;  mindennek alapján körvonalazni lehet a báb- és drámajátékra alapozott kompetenciafejlesztés helyi súlypontjait, és le lehet írni azt a mozgásteret, amelyen belül érdemes gondolkodniuk azoknak a pedagógusoknak, akik az egyes tanulócsoportok tevékenységeit tervezik.

Source: https://magyarkozlony.hu/hivatalos-lapok/1da5ff764db5b0e3b593d492a91e22232f127516/dokumentumok/44ce1dfcdad225b378e99baad23a0b604f520ad0/letoltes